Taip. Kiekvienos sporto šakos sportininkų atestacija rūpinasi ir už ją yra atsakinga konkrečios sporto šakos nacionalinė federacija/asociacija pripažinta KKSD (Kūno kultūros ir sporto departamento), kuri yra tarptautinės federacijos/ asociacijos narė. Tradicinį karate do Lietuvoje gali treniruoti tik Lietuvos tradicinio karate asociacijos (LTKA) nariai, turintys tradicinio karate do asociacijos trenerių licencijas. Atestuoti sportininkus turi teisę tik tie asmenys, kuriems LTKA vardu yra išduotos egzaminatorių licencijos. Sėkmingai išlaikytą egzaminą patvirtina tik Lietuvos tradicinio karate asociacijos išduoti registruoti diplomai su asociacijos anspaudu, egzaminatoriaus vardu ir pavarde, registracijos numeriu. Diplomai išduoti įvairių klubų ar privačių asmenų laikomi neteisėti ir Lietuvos Respublikos teritorijoje negaliojantys. Kiekvienas asmuo išlaikęs egzaminus savo meistriškumą patvirtinantį laipsnį gali pasitikrinti oficialioje LTKA svetainėje. Mūsų klubas yra Lietuvos tradicinio karate asociacijos narys ir visi dokumentai patvirtinantys sportininko meistriškumą yra oficialūs ir galiojantys, išduodami LTKA vardu, pagal nustatytas taisykles. Išlaikyti egzaminai pas asmenis, kurie neturi teisės egzaminuoti, ar klubuose, kurie nėra LTKA nariai siekiant tolimesnio meistriškumo turi būti perlaikyti. Kitu atveju sportininkai netenka galimybės startuoti varžybose, laikyti egzaminus juodiems diržams ir juos registruoti WTKF (Pasaulio tradicinio karate do federacijoje), jų sportinių pasiekimų nepripažįsta Lietuvos universitetai ir kitos oficialios šalies įstaigos. Būkite dėmesingi pasirinkdami klubą ir karate do instruktorių! Visuomet pareikalaukite klubo narystės dokumentų ir galiojančios trenerio licencijos išduotos LTKA. Nemažai trenerių dangstydamiesi tradicinio karate do populiarumu ir vardu savavališkai treniruoja ir egzaminuoja mokinius „apdovanodami” juos negaliojančiai diplomais, ko pasėkoje apgauti ir nuskriausti lieka žmonės. Trenerių licencijų ar klubų narystes galite pasitikrinti paskambinę į LTKA biurą telefonu: 248 1555.